Държавен вестник, бр. 17, 2026 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  17
мрежите и информационните системи, върху 
ползвателите на такива мрежи и системи и 
други лица.“;
и) създава се т. 11а:
„11а. „Значителна киберзаплаха“ е кибер­
заплаха, за която въз основа на техническите 
є характеристики може да се предположи, че 
има потенциал да окаже сериозно въздействие 
върху мрежовите и информационните системи 
на даден субект или върху ползвателите на 
услугите на субекта, като причини значителни 
материални или нематериални вреди.“;
к) създава се т. 12а:
„12а. „Инцидент“ е събитие, което засяга 
отрицателно наличността, автентичността, 
цялостността или поверителността на съх­
ранявани, пренасяни или обработвани данни 
или на услугите, предлагани или достъпни 
чрез мрежови и информационни системи.“;
л) създава се т. 15а:
„15а. „Мащабен киберинцидент“ е инци­
дент, който причинява степен на смущение, 
надхвърляща способността на държавата да 
реагира на него, или който има значително 
въздействие върху най-малко две държави 
членки.“;
м) точка 19 се изменя така: 
„19. „Компютърна услуга „в облак“ е циф­
рова услуга, която дава възможност за адми­
нистриране при поискване и широк отдалечен 
достъп до променлив по мащаб и еластичен 
набор от компютърни ресурси, които могат 
да бъдат ползвани съвместно, включително 
когато тези ресурси са разпределени на ня­
колко места.“;
н) в т. 21 думите „мрежова и информационна 
сигурност“ се заменят с „киберсигурност“;
о) точка 22 се изменя така:
„22. „Мрежата на националните екипи за 
реагиране при инциденти с компютърната 
сигурност“ е мрежата по смисъла на чл. 15 
от Директива (ЕС) 2022/2555 на Европей­
ския парламент и на Съвета от 14 декември 
2022 г. относно мерки за високо общо ниво 
на киберсигурност в Съюза, за изменение на 
Регламент (ЕС) № 910/2014 и Директива (ЕС) 
2018/1972 и за отмяна на Директива (ЕС) 
2016/1148 (Директива МИС 2).“; 
п) точка 24 се изменя така:
„24. „Онлайн място за търговия“ е услуга, 
която чрез използване на софтуер, включител­
но уебсайт, част от уебсайт или приложение, 
управлявани от търговеца или от негово име, 
позволява на потребителите да сключват до­
говори от разстояние с други търговци или 
потребители.“;
р) създават се т. 27а – 27в:
„27а. „ИКТ продукт“ е ИКТ продукт съг­
ласно определението в член 2, точка 12 от 
Регламент (ЕС) 2019/881.
27б. „ИКТ услуга“ е ИКТ услуга съгласно 
определението в член 2, точка 13 от Регламент 
(ЕС) 2019/881.
27в. „ИКТ процес“ е ИКТ процес съгласно 
определението в член 2, точка 14 от Регламент 
(ЕС) 2019/881.“;
с) точка 28 се изменя така: 
„28. „Представител“ е установено в Съюза 
физическо или юридическо лице, изрично 
определено да действа от името на доставчик 
на DNS услуги, регистър на имена на домейни 
от първо ниво, субект, предоставящ услуги за 
регистрация на имена на домейни, доставчик 
на компютърни услуги „в облак“, доставчик на 
услуги на център за данни, доставчик на мрежи 
за предоставяне на съдържание, доставчик на 
управлявани услуги, доставчик на управлявани 
услуги за сигурност или доставчик на онлайн 
места за търговия, на онлайн търсачки или 
на платформи на услуги за социални мрежи, 
което не е установено в Съюза, и към което, 
по отношение на задълженията на даден субект 
съгласно настоящата директива, компетентен 
орган или ЕРИКС може да се обръща вместо 
към самия субект.“;
т) точка 29 се изменя така:
„29. „Регистър на имена на домейни от 
първо ниво“ е субект, на който е поверен 
конкретен домейн от първо ниво и който е от­
говорен за администрирането на този домейн, 
включително за регистрацията на имена на 
домейни на нива под домейна от първо ниво и 
техническото функциониране на този домейн, 
включително функционирането на неговите 
сървъри за имена, поддръжката на неговите 
бази данни и разпределението на файловете на 
зоните на домейна от първо ниво в сървърите 
за имена, независимо дали която и да е от 
тези операции се извършва от субекта, или е 
възложена на външни изпълнители, като обаче 
се изключват ситуациите, при които имената 
на домейни от първо ниво са използвани от 
регистър единствено за собствено ползване.“;
у) създава се т. 29а:
„29а. „Субект, предоставящ услуги за регис­
трация на имена на домейни“ е регистратор 
или агент, действащ от името на регистратори, 
като например доставчик или препродавач на 
услуги за поверителност или прокси услуги.“;
ф) точка 30 се изменя така:
„30. „Риск“ е потенциалната загуба или 
потенциалното смущение в резултат на даден 
инцидент и трябва да се изразява като комби­
нация от мащаба на загубата или смущението 
и вероятността от настъпване на инцидента.“;
х) създават се т. 31а – 31г:
„31а. „Удостоверителна услуга“ е удосто­
верителна услуга съгласно определението в 
член 3, точка 16 от Регламент (ЕС) № 910/2014.